**Salt peste timp**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În glorie deplină

Întâmpin ruină !

Columnă marmoree,

A ta istorie,

A ta platonică izbândă

E aur, purpură, scânteie -

Fi-va veșnic o grandoare,

O splendoare,

A ta mândră epopee !

Triglife ,metope dăltuite

Așteaptă în șir înlănțuite,

Ridică-n zări spirit lumesc

Un doric trunchi nepământesc.

Pe drum în lung desăvârșit

Se-ntind coloane-n infinit,

Himeric vis de simetrie

Creat perfect în armonie.

Toate-s lumi nedeslușite,

Albe veacuri de granite-

Fiți cu mine, zei ,

Purtați-mă-n avânt plenar

Și-arătați-mi Forma pură,

cea mai dreaptă,

Al perfecției ideal !

Gotică grandoare

În alai de sărbătoare!

Contrafort mistic ,

Te întâmpin, măreție sumbră,

Ev sculptat în arc de umbră;

Cânt nocturn și nelumesc,

Fiori îmi dai, căci deslușesc

Mai mult decât trecutul tău celest.

A ta turlă, a ta formă alungită

Zidește-n timp formă finită-

Însă piatra ce-o ascunzi în tine,

Piatra ce-o resimt, esența vie,

Poartă-n sine veșnicie.

Căci în simetrie plină

Mă închin și văd lumină,

Vise întregi de perfecțiuni,

Veacuri de înțelepciuni-

Tu păstrează-le în tine,

Le păstrează falnic, stând

Ca un far mândru și sfânt.

\*\*\*

Dar lumina ce răsare acum

Unică îmi e pe drum,

Măiestria ce o simt când te privesc

Sfidează orice chip ceresc.

Timpul cerne-n lung etern

O creație, un infern

De ispite ideale

Și de simetrii reale-

Însă chiar și-un infinit le va uita

Căci tu dăinui peste timp,iubita mea.